OpenLLM-France/wikimedia huggingface dataset:
# Conselleria de Turisme del Govern de les Illes Balears

El conseller de Turisme del Govern de les Illes Balears és el màxim representant de la conselleria de Turisme. L'actual conseller de Model Econòmic, Turisme i Treball és Iago Negueruela Vázquez (PSIB-PSOE)

## Competències i composició

La raó de ser d'una conselleria d'aquestes característiques és, segurament, la importància cabdal del sector turístic en la configuració de la societat i economia illenques, cosa que fa necessària un departament que es responsabilitzi d'aquestes tasques.
Les competències d'aquest departament són les de relacions amb l'empresariat hoteler, les de regulació, ordenació i planificació del turisme a la Comunitat autònoma o les de promoció turística a l'exterior, entre d'altres.
El departament consta de les direccions generals d'Ordenació Turística i de Promoció Turística. És, a més, l'òrgan de qui depenen l'Institut Balear del Turisme (IBATUR), l'Institut d'Estratègia Turística (INESTUR), així com de diversos consorcis i fundacions.

## Llista de consellers de Turisme

| Legislatura | Nom | Inici | Fi | Partit |
| I/II/III | Jaume Cladera Cladera | 1983 | 18 de juny de 1993 | PP |
| III/IV | Joan Flaquer Riutort | 18 de juny de 1993 | 18 de juny de 1996 | PP |
| IV | José María González Ortea | 18 de juny de 1996 | 28 de juliol de 1999 | PP |
| V | Celestí Alomar Mateu | 28 de juliol de 1999 | 1 de juliol de 2003 | PSIB-PSOE |
| VI | Joan Flaquer Riutort | 1 de juliol de 2003 | 9 de juliol de 2007 | PP |
| VII | Francesc Buils Huguet | 9 de juliol de 2007 | 1 d'octubre de 2008 | UM |
| VII | Miquel Nadal Buades | 1 d'octubre de 2008 | 10 de desembre de 2009 | UM |
| VII | Miquel Ferrer Viver | 10 de desembre de 2009 | 8 de febrer de 2010 | UM |
| VII | Joana Barceló Martí | 8 de febrer de 2010 | 18 de juny de 2011 | PSIB-PSOE |
| VIII | Carlos Delgado Truyols | 18 de juny de 2011 | 27 de desembre de 2013 | PP |
| VIII | Jaime Martínez Llabrés | 27 de desembre de 2013 | 3 de juliol de 2015 | PP |
| IX | Gabriel Barceló Milta | 3 de juliol de 2015 | 16 de desembre de 2017 | MÉS |
| IX | Isabel Busquets Hidalgo | 18 de desembre de 2017 | 2 de juliol de 2019 | MÉS |
| X | Iago Negueruela Vázquez | 2 de juliol de 2019 | 10 de juliol de 2023 | PSIB-PSOE |
| XI | Jaume Bauzá Mayol | 10 de juliol de 2023 | en el càrrec | PP |

## Enllaços externs

* Portal de la conselleria de Model Econòmic, Turisme i Treball del Govern de les Illes Balears
# Supercopa d'Espanya de futbol 2007

La Supercopa d'Espanya 2007 es va disputar en dos partits (anada i tornada) entre el campió de la Primera divisió espanyola 2006/07 i el campió de la Copa del Rei de futbol 2006-07. Els partits es jugaren l'11 d'agost al camp del Sevilla FC com a campió de la Copa del Rei i el 19 d'agost al camp del Reial Madrid com a campió de Lliga. El Sevilla va guanyar per un marcador acumulat de 6-3.

## Partit d'anada

| Sevilla FC | 1 – 0 | Reial Madrid |
| Luís Fabiano 27' (p) | | |

## Partit de tornada

| Reial Madrid | 3 – 5 | Sevilla FC |
| Drenthe 23' Cannavaro 44' Sergio Ramos 78' | | Renato 16', 28' Kanouté 37' (p), 80', 89' |
* Campió Sevilla Fútbol Club 1r títol
# Takeshi Aoki

Takeshi Aoki (Takasaki, Prefectura de Gunma, Japó, 28 de setembre de 1982) és un futbolista japonès.

## Selecció japonesa

Takeshi Aoki va disputar 2 partits amb la selecció japonesa.

## Enllaços externs

* National Football Teams
* Japan National Football Team Database
# Stefan Kießling

Stefan Kießling (Lichtenfels, Alemanya, 25 de gener de 1984) és un exfutbolista alemany que va jugar com a davanter al Bayer Leverkusen i en la selecció Alemanya.

## Trajectòria

Kießling va començar a jugar al futbol a les categories inferiors de l'1. FC Eintracht Bamberg abans de traslladar-se a l'acadèmia del 1. FC Nürnberg el 2001. Va fer el seu debut professional a Nuremberg com a jugador amb 19 anys el 2003, abans de ser venut a Bayer Leverkusen l'estiu del 2006. Va ser el tercer màxim golejador de la Copa de la UEFA de 2007-08 per darrere de Luca Toni i Pàvel Pogrebniak amb 7 gols.

## Internacional

Ha estat internacional amb la selecció de futbol d'Alemanya i ha jugat 6 partits amb ella.
Kießling va fer la seua estrena internacional per a la selecció nacional d'Alemanya en un amistós contra Dinamarca el 28 de març del 2007. Després de quasi un any des de la seua primera convocatòria, va ser cridat a l'equip per Joachim Löw després de la seua gran actuació en la Bundesliga temporada 2008-09. Va representar a Alemanya en la Copa del Món de 2010 a Sud-àfrica, jugant dos partits.

### Participacions en Copes del Món

| Mundial | Seu | Resultat |
| Copa Mundial de Futbol de 2010 | Sud-àfrica | |

## Referències

* ↑ «Bayer Leverkusen profile». Leverkusen, 10-07-2008. [Consulta: 10 juliol 2008].
* ↑ «Continuing the family business» (en anglès). Bundesliga, 06-10-2014. Arxivat de l'original el 2014-10-06. [Consulta: 17 juliol 2018].
* ↑ «Biografia de Stefan Kießling» (en anglès). Football Top.com. [Consulta: 17 juliol 2018].
# Tanatori municipal de Castellar del Vallès

El tanatori de Castellar del Vallès és un edifici de 700 metres quadrats de dues plantes que es troba en el inventari de patrimoni històric, arquitectònic i ambiental de la vila.

## Edifici

Es tracte d'un edifici aïllat de planta baixa i planta semisoterrada, situat tangent respecte al carrer del Serrat del Vent amb pla horitzontal emmarcant la façana d'entrada, just als afores de la ciutat. El volum paral·lepipèdic de formigó blanc totalment envidrat a nord i a sud (en dos nivells) i la planta superior d'accés ideada com un mirador permet unes vistes panoràmiques cap a migdia. La distribució interior s'organitza amb els mínims elements de compartimentació amb les zones comunes de vestíbul i oratori a la planta de rasant de carrer i està equipat amb tres sales de vetlla al nivell inferior. L'edifici fou seleccionat en la modalitat d'obra nova de promoció pública a la Biennal d'arquitectura del Vallès de l'any 2008, organitzada pel Col·legi d'Arquitectes de Catalunya. El consistori ha demanat la incorporació d'un àmbit de protecció de patrimoni que inclogui l'entorn perimetral proper amb la inclusió de la vegetació i l'arbrat de xipresos de l'accés principal, i l'espai de relació amb el cementiri.

## Història

Malgrat que la llei no marca l'obligatorietat de les viles amb menys de 50.000 habitants de tenir aquest tipus d'edificis, el tanatori de Castellar del Vallès, era una de les demandes tradicionals de la ciutadania, que es veia obligada a vetllar a familiar i amics traspassats a la veïna ciutat de Sabadell. Després de l'aprovació per part del consistori, les obres començaren el febrer de 2005 i la inauguració fou el 21 d'octubre de 2006.

## Referències

* 1 2 3 Royo, Fina; Joaquim Royo, Eulàlia Costa, Sílvia Sáiz, Raquel Lacuesta, Imma Vilamala, Àlvar Caixal,Albert López. Inventari del Patrimoni Històric, Arquitectònic i Ambiental Castellar del Vallès. Barcelona: Diputació de Barcelona [Consulta: 18 setembre 2014]. Arxivat 23 de setembre 2015 a Wayback Machine.
* 1 2 «Inaugurat el Tanatori de Castellar del Vallès». Europa Press, 21-10-2006 [Consulta: 12 febrer 2015].
* ↑ Col·legi d'Arquitectes de Catalunya. Delegació del Vallès. 5 BAV, Biennal d'Arquitectura del Vallès 2009. Col·legi d'Arquitectes de Catalunya, Demarcació de Barcelona, Delegació del Vallès, 2009 [Consulta: 12 febrer 2015].
* ↑ Corporació Catalana de Mitjans Audiovisuals «Més de cent persones assisteixen a la inauguració del Tanatori de Castellar del Vallès». 324.cat. Corporació Catalana de Mitjans Audiovisuals, 21-10-2006 [Consulta: 12 febrer 2015].
# Tatarinovita

La tatarinovita és un mineral de la classe dels sulfats, que pertany al grup de l'ettringita.

## Característiques

La tatarinovita és un sulfat de fórmula química Са₃Al(SO₄)[B(OH)₄](OH)₆·12H₂O. Va ser aprovada com a espècie vàlida per l'Associació Mineralògica Internacional l'any 2015. Cristal·litza en el sistema hexagonal.
Va ser descoberta al mur occidental del dipòsit de Bazhenovskoe, a Asbest, a l'óblast de Sverdlovsk (Districte Federal dels Urals, Rússia). Es tracta de l'única localitat on ha estat trobada aquesta espècie mineral.

## Referències

* ↑ «Tatarinovite» (en anglès). Mindat. [Consulta: 11 novembre 2016].

## Enllaços externs

* Imatge d'una tatarinovita
# Clau de Mallorca

Clau de Mallorca (CLAU) és un partit de les Illes Balears fundat el 2001 per Gabriel Martí i Pedro Duran i que es defineix com a democràtic, liberal, regionalista, mallorquinista i balearista. En el seu programa defensa, entre altres punts, la solidaritat social, l'estabilitat econòmica i demogràfica, una societat oberta, la llibertat i la responsabilitat individual, la igualtat d'oportunitats, de drets i deures de les persones, així com el manteniment de les tradicions pròpies de les Illes Balears i el foment de l'ús del mallorquí o balear com llengua pròpia insular, negant la unitat lingüística i apostant per l'estandardització de la modalitat mallorquina. També defensa la conservació de la naturalesa, la fisonomia particular de cada illa, les institucions tradicionals, el patrimoni històric i cultural, alhora que busca enfortir, sense estridències i sense hegemonismes, el sentiment d'unitat de menorquins, eivissencs, formenterencs i mallorquins. Malgrat aquestes proclames, els sectors catalanistes de les Illes el consideren un partit gonellista.
Des de la seva fundació fou acusada de mantenir contactes amb el PP. A les eleccions al Parlament de les Illes Balears de 2003 va obtenir 3.030 vots i es presentà a les municipals de Palma, Marratxí i Manacor, però va rebre un cop molt dur quan Gabriel Martí, després de rebre un càrrec a la Conselleria de Turisme del Govern Balear, fou nomenat coordinador d'estratègia electoral del PP, i a les de 2007 va obtenir poc més de 500 vots. A les municipals de 2007 només va presentar llista a Manacor.

## Enllaços externs

* Clau de Mallorca Arxivat 2019-07-16 a Wayback Machine.
# Civljane

Civljane és un poble de Croàcia situat al comtat de Šibenik-Knin, a Dalmàcia. El 2021 tenia 171 habitants.

## Referències

* ↑ «Šibenik-Knin (Croatia): Towns in Counties» (en anglès), 26-11-2022. [Consulta: 27 gener 2024].
# Clements Markham

Sir Clements Markham (anglès: Clements Robert Markham) (Stillingfleet, 20 de juliol de 1830 - Londres, 30 de gener de 1916) fou un explorador anglès, escriptor i geògraf. Com a president de la Royal Geographical Society a finals del segle xix, Markham fou una peça clau en el finançament d'exploracions britàniques a les àrees polars. Amb tot no va aconseguir el seu objectiu de fer que els britànics arribessin els primers als pols.

## Referències

* ↑ «Markham, Sir Clements Robert». A: Hugh Chisholm. Encyclopædia Britannica (en anglès). 17. 11a ed. Cambridge University Press, 1911, p. 734–735.
* ↑ Addison, Henry Robert; Oakes, Charles Henry; Lawson, William John; Sladen, Douglas Brooke Wheelton «MARKHAM, Sir Clements Robert». Who's Who, 57, 1905, pàg. 1073.
# Collada d'en Benet

La Collada d'en Benet és una collada situada a 1.135,9 m alt del límit dels termes comunals de Serrallonga i del Tec, tots dos de la comarca del Vallespir, a la Catalunya del Nord.
És al nord del terme de Serrallonga, a la zona central del límit d'aquesta comuna amb la del Tec. És a prop al sud-oest del Cortal de Santa Cecília, al sud del Carrer d'Avall del Tec.

## Referències

* ↑ La Collada d'en Benet en els ortofotomapes de l'IGN
# Club Atlético Brown

El Club Atlético Brown, més conegut com a Brown de Adrogué, és un club de futbol argentí de la ciutat d'Adrogué.

## Palmarès

* Primera D (1):
** 1980
* Primera B (1):
** 2015

## Referències

* ↑ «Perfil a BDFA». BDFA. [Consulta: 16 desembre 2017].
* ↑ Perfil a soccerway
* ↑ Perfil a mundoascenso

## Enllaços externs

* Club website Arxivat 2012-04-16 a Wayback Machine. (castellà)
* La Hora Tricolor Arxivat 2012-03-18 a Wayback Machine. (castellà)
# Cologaritme

El cologaritme d'un nombre x és el logaritme del seu invers 1/x.
Aplicant les propietats dels logaritmes, es compleix doncs que:
    $\operatorname {colog} _{b}x=\log _{b}(x^{-1})=\log _{b}(1)-\log _{b}(x)=-\log _{b}(x)\!$
Es pot afirmar que si A i B són inversos, llavors:
    $\log _{b}A+\log _{b}B=0\!$
En química, un cologaritme decimal és indicat per la lletra p. Aquest ús originà amb la quantitat pH, definida com –log$_{10}$ [H₃O$^+$]. Basant-se en el pH, la quantitat pK fou definida posteriorment com a –log$_{10}$ K.

## Referències

* ↑ «Cologaritme». Gran Enciclopèdia Catalana. Barcelona: Grup Enciclopèdia Catalana.
* ↑ Weisstein, Eric W., «Cologarithm» a MathWorld (en anglès).
# Club Natació Alacant

El Club Natació Alacant fou un antic club de futbol valencià de la ciutat d'Alacant.
El club va ser fundat el 3 d'agost de 1919 per Casimiro de la Viña, disputant els seus partits al Camp de La Florida, més tard anomenat Camp de la Vinya.
Fou el club més destacat de la ciutat durant els anys vint, després de la desaparició del Lucentum FC. Fou el primer campió de la província que guanyà el Campionat de Llevant de futbol i que posteriorment participà a la copa del Rei de 1924.
El 25 d'abril de 1927 desaparegué com a conseqüència de no poder assumir el pagament d'una important sanció federativa en un partit jugat a Castelló. El seu lloc al futbol alacantí fou ocupat per l'Hèrcules CF, que n'adoptà els colors blanc i blau i l'escut.

## Palmarès

* Campionat de Llevant de futbol:
** 1924

## Referències

* ↑ «El Parque de la Viña tendrá un recuerdo del antiguo campo de fútbol». Aquí en Alicante. [Consulta: 9 abril 2019].
* ↑ «ORÍGENES DEL FÚTBOL EN ALICANTE». lafutbolteca.com. [Consulta: 9 abril 2019].
* ↑ Vicente Ramos Pérez. El Hércules C.F. y el fútbol en Alicante. Alicante: Publicaciones de Ediciones Biblioteca Alicantina, 1975. ISBN 978-84-400-9151-2.
* ↑ Fernando Peralt Montagut. Historia del Hércules C.F. (1922-1996). Valencia: Aragón Ediciones, 1996. ISBN 978-84-921727-0-2.
# Com peix a l'aigua

Com peix a l'aigua (títol original: Shooting Fish) és una pel·lícula britànica de Stefan Schwartz de l'any 1997. Ha estat doblada al català.

## Argument

Jez, de 26 anys, anglès, orfe, és un enginy de la tecnologia i de la física, però rebutjat pel món del treball per les seves dificultats en comunicar-se amb el món exterior. Dylan, de 26 anys, estatunidenc, orfe, posseeix certs talents d'orador, però és rebutjat pel món del treball per la seva dislexia que l'impedeix llegir i escriure normalment. Aquests dos joves han entès des de la seva infantesa que aquesta societat no els acceptarà mai. Però poc després de conèixer-se, igualment han entès que, gràcies als seus talents combinats, els quedava una sortida professional possible: les estafes. Dylan encanta els " coloms ", i Jez aporta el suport tècnic. Per una de les seves estafes més grans, van reclutar Georgie, una secretària dactilogràfica qui podria ser-los molt útil.

## Distribució

* Stuart Townsend: Jez
* Dan Futterman: Dylan
* Kate Beckinsale: Georgie
* Nickolas Grace: M. Stratton-Luce
* Ralph Ineson: M. Ray
* Dominic Mafham: Roger
* Peter Capaldi

## Al voltant de la pel·lícula

* "Àgil comèdia, cinema vitalista, personatges ben definits, ironia. Intel·ligent reflexió sobre la cobdícia i la vanitat"
* "No comença malament, però perd la seva gràcia conforme avança"
* El film va ser rodat del 27 d'agost al 27 d'octubre de 1996 a Londres, a Hertfordshire i en estudi a Surrey

## Referències

* ↑ «Com peix a l'aigua». esadir.cat.
* ↑ «Shooting Fish». Allociné.
* ↑ Bueres, Enrique Cinemanía.
* ↑ Ocaña, Javier Cinemanía.
* ↑ http://www.imdb.fr/title/tt0120122/business%5BEnllaç+no+actiu%5D
* ↑ http://www.imdb.fr/title/tt0120122/locations%5BEnllaç+no+actiu%5D
# Club Penya d'Escacs Cerdanyola

El Club Penya d'Escacs Cerdanyola és una entitat esportiva de Cerdanyola del Vallès. Fundat el 1952, durant els primers anys participà en torneigs socials i el Torneig del Vallès. Es federà el 1956 i s'inscrigué als Campionats de Catalunya per equips de tercera categoria. Des de l'any 1986 juga habitualment a la Divisió d'Honor dels escacs catalans.

## Resultats destacats en competició

Fou campió de tercera categoria de la Lliga Catalana el 1974) i de segona el 1986. Guanyà diversos títols de la Copa Catalana a tercera, segona i primera categoria. El 1988 participà en el Campionat d'Espanya per equips.
El 1990 fou 1r-2n (segon al desempat) al Campionat d'Espanya per Equips amb 22 punts, els mateixos que el campió Club Ajedrez La Caja de Canarias, amb l'equip format per Jordi Magem Badals, Javier Campos Moreno, Lluís Comas i Fabregó i Joan Mellado Triviño.
El 2008 fou subcampió de la Lliga catalana per darrere de la Unió Escacs Montcada.
El maig de 2015 a Ripollet fou campió de Catalunya Sub12 després de derrotar a la final al Cassà per 3 a 1.

## Referències

* ↑ «Entitat esportiva». http://www.cerdanyola.cat. Arxivat de l'original el 3 de març 2016. [Consulta: 23 febrer 2016].
* ↑ «Club Penya d'Escacs Cerdanyola». enciclopedia.cat. [Consulta: 23 febrer 2016].
* ↑ «34th Spanish Team Chess Championship». olimpbase.org. [Consulta: 27 febrer 2016]. (anglès)
* ↑ «Historial Lliga Catalana». escacs.cat. [Consulta: 23 febrer 2016].
* ↑ «El Cerdanyola del Vallès de la categoria sub-12, campió a la Final a 8». escacs.cat. [Consulta: 10 maig 2016].
# Comtat de Pike (Mississipi)

El Comtat de Pike és un comtat estatunidenc de l'estat de Mississipi. Segons el cens del 2010, la població era de 40.404 habitants. La seu del comtat és Magnolia. El comtat rep el nom de l'explorador americà Zebulon Pike.

## Referències

* ↑ (anglès) «2010 Census Data - 2010 Census Arxivat 2011-03-24 a Wayback Machine.». Oficina del Cens dels Estats Units. [Consulta: 23/05/2011.]
* ↑ «Find a County». National Association of Counties. Arxivat de l'original el 2008-06-26. [Consulta: 31 gener 2008].
# Comtat de Ringkjøbing

El Comtat de Ringkjøbing (danès Ringkjøbing Amt) fou un antic comtat (en danès amt) de la península de Jutlàndia a l'Oest de Dinamarca. La divisió en comtats va deixar d'existir l'1 de gener del 2007, quan una reforma municipal va substituir els comtats per divisions més grans, les regions, el comtat de Ringkjøbing va ser integrat a la Regió de Midtjylland.

## Antics municipis (1970-2006)

Era format pels antics municipis de:
| Avlum-Haderup Brande Egvad Herning Holmsland Holstebro Ikast Lemvig Ringkøbing | Skjern Struer Thyborøn-Harboør Thyholm Trehøje Ulfborg-Vemb Videbæk Vinderup Aaskov |
# Comtat de Riudoms

El Comtat de Riudoms és un títol nobiliari espanyol creat el 30 de juny de 1910 pel rei Alfons XIII a favor de Joan Nepomuceno Pérez-Seoane i Roca de Togores, Senador del Regne, en memòria d'un antic senyoriu de casa seva, ja que la família Roca de Togores havien estat, a l'antiguitat, Barons de Riudoms.
Juan Nepomuceno Pérez-Seoane i Roca de Togores era fill de Pablo Pérez-Seoane i Marín, II comte de Velle i d'Enriqueta María Roca de Togores i Corradini I duquessa de Pinohermoso, VIII comtessa de Villaleal.
La seva denominació fa referència a la localitat de Riudoms, a la comarca catalana del Baix Camp.

## Comtes de Riudoms

| | Titular | Període |
| Creació per Alfons XIII |||
| I | Juan Nepomuceno Pérez-Seoane i Roca de Togores | 1910- |
| II | Alfonso Eugenio Pérez-Seoane i Bueno | 1946-1970 |
| III | Juan Alfonso Pérez-Seoane i Harvey | 1971- |
| IV | Enrique Pérez-Seoane i Roca de Togores | 1975-1996 |
| V | Juan Enrique Pérez-Seoane Mazzuchelli | 1977-actual titular |

## Història dels Comtes de Riudoms

* Juan Nepomuceno Pérez-Seoane i Roca de Togores (nascut a París, el 15 de febrer de 1869), I comte de Riudoms .
* Es casà amb Rosa Bueno i Garzón.
* Es casà amb María de las Angustias Roca de Togore i Pérez del Pulgar, filla d'Alfonso Roca de Togores i Aguirre-Solarte, I marquès d'Alquibla. El va succeir, del seu primer matrimoni, el 1946, el seu fill:
* Alfonso Eugenio Pérez-Seoane i Bueno (1905-1970), II comte de Riudoms. El va succeir el seu fill:
* Juan Alfonso Pérez-Seoane i Harvey, III comte de Riudoms .
* Es casà amb Eva Riekeles von Kass. Dues filles. El va succeir, un fill del segon matrimoni del seu avi, el primer comte, per tant, el seu oncle:
* Enrique Pérez-Seoane i Roca de Togores († en 1996), IV comte de Riudoms .
* Es casà amb Carmen Mazzuchelli i López de Ceballos. El va succeir el seu fill:
* Juan Enrique Pérez-Seoane Mazzuchelli, V comte de Riudoms .
* Es casà amb Maria del Mar Mazán Lloret.

## Referències

* ↑ Elenco de Grandezas y Títulos Nobiliarios Españoles. Instituto "Salazar y Castro", C.S.I.C.
# Coll de Fades

* Per a altres significats, vegeu «Coll de Fades (Erdo)».
El Coll de Fades és un coll a 1.504,9 msnm a cavall dels termes municipals de Sarroca de Bellera (antic terme de Benés) i del Pont de Suert (antic terme de Malpàs). Tot i ser una collada íntegrament dins de l'Alta Ribagorça, administrativament divideix aquesta comarca de la del Pallars Jussà, en haver estat Benés integrat al municipi de Sarroca de Bellera. Transita per aquest coll la pista de Castellars a Erta. Situat al nord-oest del poble de Sas, és també al sud del Tossal de Codó i al nord-est del Coll de Peranera. També queda al sud-est de Peranera i d'Erillcastell.
# Coll de Fa-riure

El Coll de Fa-riure és un coll a 1.450,4 m d'altitud del límit dels termes municipals de Tremp, del Pallars Jussà, dins de l'antic municipi ribagorçà d'Espluga de Serra, a l'enclavament d'Enrens i Trepadús, i del Pont de Suert, dins de l'antic terme de Viu de Llevata, de l'Alta Ribagorça. Així doncs, tot i que aquesta collada pertany geogràficament del tot a la comarca ribagorçana, administrativament separa el Pallars Jussà de l'Alta Ribagorça.
Està situat al sud-oest del poble de Viu de Llevata, al sud-est del Comunal de Viu i al nord-oest del Tossal de la Malera, en la carena que separa els termes esmentats anteriorment. La Borda del Mas del Gras és a ponent del Coll de Fa-riure.

## Enllaços externs

* Institut Cartogràfic de Catalunya
# Color veritable

Els gràfics Truecolor, de color veritable o de milions de colors utilitzen un mètode d'emmagatzematge de la informació de la imatge en la memòria d'un ordinador on cada píxel està representat per 3 o més bytes. Els bits estan dividits en valors per a la component Vermella, la Verda i la Blava (RGB) del color final:
Cada una de les components RGB disposen de 8 bits associats, donant 2$^8$ o 256 valors de cada color. Això permet 16.777.216 (16.7 milions) possibles colors per a cada píxel. La raó per la qual es denomina «Truecolor» o color veritable és a causa que aquest és aproximadament el nombre de colors que l'ull humà pot detectar.
Les imatges de color veritable són algunes vegades representades per valors de 32 bits per píxel. Els 8 bits extra normalment no afecten a la precisió del color, però permeten incorporar un canal alfa que representa la transparència de cada píxel. Com que en els últims anys la potència de la CPU i de les targetes gràfiques ha augmentat, la versió de 32 bits ha arribat a ser molt popular en els ordinadors domèstics que permet mostrar efectes tals com finestres translúcides, ombrejats, etc. En moltes ocasions els ordinadors estan preparats per treballar més ràpid en 32 bits i fins i tot només en 24, per la qual cosa si no són necessaris els 8 bits del canal alfa, simplement són ignorats.

## Vegeu també

* Profunditat de color
# Constant de velocitat

En cinètica química la constant de velocitat k o $\lambda$ quantifica la velocitat d'una reacció química.
Per a una reacció química on les substàncies A i B reaccionen per a produir C, la constant de velocitat s'expressa:
    ${\frac {d[C]}{dt}}=k(T)[A]^{m}[B]^{n}$
on k(T) és la constant de velocitat que únicament depèn de la temperatura.
Els exponents m i n s'anomenen ordres i depenen del mecanisme de la reacció. Els ordres es determinen de forma experimental.
La constant k(T) la podem escriure també de forma més completa com:
    ${\frac {d[C]}{dt}}=Ae^{\frac {-E_{a}}{RT}}[A]^{m}[B]^{n}$
On E$_a$ és l'energia d'activació i on R és la constant dels gasos. Donat que la temperatura "T" de les molècules segueix una distribució de Boltzmann, llavors es pot suposar que la proporció de les col·lisions amb una energia més gran que E$_a$ variarà en un factor e$^{-Ea/RT}$. En aquesta equació, A és un factor de freqüència.